stanford-oval/wikipedia huggingface dataset:
สะพานหก

บทความนี้หมายถึงสะพานหกในพื้นที่แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร ในความหมายอื่น ดูที่: สะพานยก
| สะพานหก |
| --- | --- |
ข้าม: คลองคูเมืองเดิม
ที่ตั้ง: แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
ผู้ดูแล: กรุงเทพมหานคร
สถานะ: เปิดใช้งาน
เหนือน้ำ: สะพานเจริญศรี 34
ท้ายน้ำ: สะพานช้างโรงสี
ข้อมูลจำเพาะ
ประเภท: เปิด-ปิดได้
วัสดุ: คอนกรีต
ทางเดิน: 1 (สะพานคนเดิน)


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: สะพานหก
ขึ้นเมื่อ: 11 กันยายน พ.ศ. 2540
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0000053
 
 
 
ที่ตั้ง

สะพานหก เป็นสะพานที่สร้างข้ามคลองคูเมืองเดิม ตั้งอยู่ในแขวงพระบรมมหาราชวังและแขวงบูรพาภิรมย์ เขตพระนคร กรุงเทพมหานคร ชื่อสะพานเรียกตามลักษณะซึ่งนำแบบมาจากสะพานในประเทศเนเธอร์แลนด์ สร้างในรัชสมัยพระบาทสมเด็จพระจอมเกล้าเจ้าอยู่หัวต่อเนื่องถึงรัชสมัยพระบาทสมเด็จพระจุลจอมเกล้าเจ้าอยู่หัว มีลักษณะพิเศษคือสามารถยกหรือหกให้เรือผ่านได้ โดยมีสะพานลักษณะเช่นนี้ในพื้นที่กรุงเทพมหานคร ในช่วงต้นกรุงรัตนโกสินทร์มากด้วยกันถึง 8 แห่ง ทั้งในฝั่งพระนครและฝั่งธนบุรี คือ
ข้ามคลองที่หน้ากระทรวงมหาดไทย
ข้ามคลองที่หลังกระทรวงกลาโหม
ข้ามคลองริมวังพระองค์เจ้าสาย
ข้ามคลองบางกอกใหญ่
ข้ามคลองวัดอนงคาราม
ข้ามคลองวัดพิชัยญาติ
ข้ามคลองสระปทุม
ข้ามคลองมอญ
แต่ได้ทรุดโทรมไปตามกาลเวลา
สะพานหกที่เชื่อมระหว่างถนนอัษฎางค์กับถนนราชินีมีสถานที่สำคัญใกล้เคียง คือ สวนสราญรมย์, อนุสาวรีย์หมูและสะพานปีกุน, วัดราชบพิธสถิตมหาสีมาราม, วัดราชประดิษฐสถิตมหาสีมาราม, สะพานมอญ, สะพานช้างโรงสี, กระทรวงมหาดไทย และกระทรวงกลาโหม
สะพานหกเดิมเป็นสะพานไม้และได้ทรุดโทรมไปตามกาลเวลา ต่อมาในช่วงฉลองกรุงรัตนโกสินทร์ครบ 200 ปี ใน พ.ศ. 2525 ทางรัฐบาลได้ดำเนินการสร้างสะพานหกใกล้วัดราชบพิธสถิตมหาสีมารามขึ้นมาใหม่ โดยปรับจากโครงสร้างไม้ปลายตุ้มเหล็กมาเป็นสะพานคอนกรีตสำหรับเดินข้าม แต่ให้คงลักษณะเหมือนอย่างโบราณเพื่อเป็นอนุสรณ์ของกรุงรัตนโกสินทร์ ในขณะที่กรมศิลปากรขึ้นทะเบียนสะพานหกหลังกระทรวงกลาโหมเป็นโบราณสถานเมื่อ พ.ศ. 2540
แหล่งข้อมูลอื่น

แผนที่และภาพถ่ายทางอากาศของ สะพานหก
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′08″N 100°29′46″E﻿ / ﻿13.752350°N 100.496111°E﻿ / 13.752350; 100.496111
| สะพานข้ามคลองคูเมืองเดิมในปัจจุบัน |
| --- | --- | --- | --- |
| เหนือน้ำ สะพานเจริญศรี 34  | สะพานหก  | ท้ายน้ำ สะพานช้างโรงสี  |  |
เทศบาลเมืองอ่างศิลา

| เทศบาลเมืองอ่างศิลา |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Ang Sila
 จากบนซ้ายไปล่างขวา: อ่างศิลามองจากเขาสามมุก ริมทะเลอ่างศิลา และตลาดอ่างศิลา
   ตรา
คำขวัญ: สักการะองค์หน่าจา งามล้ำค่าพระตำหนัก ชนรู้จักแหล่งครกหิน เชิญเที่ยวถิ่นบุญกองข้าว ตลาดเก่านับร้อยปี
ทม.อ่างศิลาที่ตั้งของเทศบาลเมืองอ่างศิลาแสดงแผนที่จังหวัดชลบุรีทม.อ่างศิลาทม.อ่างศิลา (ประเทศไทย)แสดงแผนที่ประเทศไทย
พิกัด: 13°19′33″N 100°56′31″E﻿ / ﻿13.32583°N 100.94194°E﻿ / 13.32583; 100.94194
ประเทศ:  ไทย
จังหวัด: ชลบุรี
อำเภอ: เมืองชลบุรี
การปกครอง
 • นายกเทศมนตรี: วินัย พ้นภัยพาล
พื้นที่
 • ทั้งหมด: 18.60 ตร.กม. (7.18 ตร.ไมล์)
ประชากร (2561)
 • ทั้งหมด: 35,408 คน
 • ความหนาแน่น: 1,903.66 คน/ตร.กม. (4,930.5 คน/ตร.ไมล์)
รหัส อปท.: 04200105
ที่อยู่ สำนักงาน: ถนนเสม็ด–อ่างศิลา ตำบลอ่างศิลา อำเภอเมืองชลบุรี จังหวัดชลบุรี
เว็บไซต์: angsilacity.go.th
 ส่วนหนึ่งของสารานุกรมประเทศไทย
เทศบาลเมืองอ่างศิลา เป็นเทศบาลเมืองแห่งหนึ่งในอำเภอเมืองชลบุรี จังหวัดชลบุรี เป็นหมู่บ้านชาวประมงริมทะเลที่มีชื่อเสียงด้านการทำครกหินและผลิตภัณฑ์จากทะเลตากแห้ง ปัจจุบันเป็นมีการขยายตัวของหมู่บ้านจัดสรรในอ่างศิลาเพื่อรองรับการขยายตัวของเมืองชลบุรี ซึ่งอยู่ห่างจากอ่างศิลาไปประมาณ 5 กิโลเมตร
ประวัติ

เทศบาลเมืองอ่างศิลาก่อตั้งจากการที่กระทรวงมหาดไทยพิจารณาเห็นว่าสมควรยกฐานะท้องถิ่นตำบลอ่างศิลาและตำบลบ้านปึกทั้งตำบล บางส่วนของตำบลเสม็ด และบางส่วนของตำบลห้วยกะปิ ซึ่งเดิมอยู่ในพื้นที่ของสุขาภิบาลแสนสุข จัดตั้งเป็นสุขาภิบาลแห่งใหม่มีชื่อว่า สุขาภิบาลอ่างศิลา เมื่อวันที่ 22 เมษายน พ.ศ. 2530 จากนั้นในวันที่ 20 มกราคม พ.ศ. 2537 ได้มีการเปลี่ยนแปลงพื้นที่ โดยขยายออกไปถึงคลองบางโปรง ซึ่งแนวเขตสุขาภิบาลจะเลียบคลองบางโปรงจนถึงปากคลองบางโปรง และมีการเปลี่ยนแปลงฐานะครั้งแรกจากสุขาภิบาลเป็น เทศบาลตำบลอ่างศิลา เมื่อวันที่ 25 พฤษภาคม พ.ศ. 2542 และครั้งล่าสุดจากเทศบาลตำบลเป็น เทศบาลเมืองอ่างศิลา เมื่อวันที่ 10 กุมภาพันธ์ พ.ศ. 2554
ภูมิศาสตร์

เทศบาลเมืองอ่างศิลาอยู่ค่อนไปทางตะวันตกเฉียงใต้ของอำเภอเมืองชลบุรีมีลักษณะภูมิประเทศเป็นที่ราบลุ่มชายฝั่งทะเล มีอาณาเขตการปกครอง 18.60 ตารางกิโลเมตร ครอบคลุมพื้นที่ 4 ตำบล ได้แก่ ตำบลอ่างศิลา (หมู่ 1-5), ตำบลบ้านปึก (หมู่ 1-7), ตำบลเสม็ด (หมู่ 3-8) และตำบลห้วยกะปิ (หมู่ 4-5) โดยมีอาณาเขตติดต่อกับพื้นที่ข้างเคียง ดังนี้
ทิศเหนือ ติดต่อกับเทศบาลตำบลเสม็ด
ทิศใต้ ติดต่อกับเทศบาลเมืองแสนสุข
ทิศตะวันตก ติดต่อกับอ่าวไทย
ทิศตะวันออก ติดต่อกับเทศบาลตำบลห้วยกะปิ
ภูมิประเทศในอ่างศิลา ประกอบด้วยหินอัด เป็นประเภทหินแกรนิตและหินทราย หินแกรนิตที่พบแทรกตัวขึ้นมาสลับระหว่างหินชั้น ซึ่งพบมากตามแหล่งที่เป็นเขาติดกับฝั่งทะเล และจากการที่มีหินแกรนิต ซึ่งมีสีขาวนวล สีเหลืองอ่อน และมีความแข็งแกร่งจำนวนมาก ทำให้เกิดอาชีพการทำครกหินและเป็นสัญลักษณ์ของอ่างศิลา
ประชากร

เทศบาลเมืองอ่างศิลามีประชากรทั้งสิ้น 35,408 คน ประกอบด้วย 20,872 หลังคาเรือน ความหนาแน่นของประชากรเฉลี่ย 1,903.66 คนต่อตารางกิโลเมตร ในปัจจุบัน มีลักษณะเป็นชุมชนศูนย์กลางเกษตรกรรมด้านการประมงชายฝั่งทะเล เป็นแหล่งเพาะเลี้ยงหอยนางรมและหอยแมลงภู่ และเป็นแหล่งทำครกหิน โดยมีรายได้เฉลี่ยต่อคน 5,000 บาทต่อคนต่อเดือน มีประชากรนับถือศาสนาพุทธร้อยละ 96 ศาสนาคริสต์ร้อยละ 3 และศาสนาอิสลามร้อยละ 1
ประชากร > ชุมชน

เทศบาลเมืองอ่างศิลาแบ่งการปกครองออกเป็นชุมชนทั้งสิ้น 20 ชุมชน ดังนี้
| --- | --- |
 ตำบลอ่างศิลา ชุมชนที่ 1 ชุมชนบ้านไทย (หมู่ที่ 1 ตำบลอ่างศิลา)  ชุมชนที่ 2 ชุมชนมะเกลือสาม้คคี (หมู่ที่ 2 ตำบลอ่างศิลา)  ชุมชนที่ 3 ชุมชนคนหมู่ 3 (หมู่ที่ 3 ตำบลอ่างศิลา)  ชุมชนที่ 4 ชุมชนบ้านบนเข้มแข็ง (หมู่ที่ 4 ตำบลอ่างศิลา)  ชุมชนที่ 5 ชุมชนบ้านปากคลอง (หมู่ที่ 5 ตำบลอ่างศิลา) ตำบลบ้านปึก ชุมชนที่ 6 ชุมชนบ้านปึกใหญ่สามัคคี (หมู่ที่ 1 ตำบลบ้านปึก)  ชุมชนที่ 7 ชุมชนบ้านสวนมะม่วง (หมู่ที่ 2 ตำบลบ้านปึก)  ชุมชนที่ 8 ชุมชนบ้านปึกเล็ก (หมู่ที่ 3 ตำบลบ้านปึก)  ชุมชนที่ 9 ชุมชนบ้านหนองยี่พร้า (หมู่ที่ 4 ตำบลบ้านปึก)  ชุมชนที่ 10 ชุมชนบ้านสวนหมาก (หมู่ที่ 5 ตำบลบ้านปึก)  ชุมชนที่ 11 ชุมชนบ้านหนองเพชร (หมู่ที่ 6 ตำบลบ้านปึก)  ชุมชนที่ 12 ชุมชนบ้านมาบหม้อ (หมู่ที่ 7 ตำบลบ้านปึก):  ตำบลเสม็ด ชุมชนที่ 13 ชุมชนบ้านไร่ถั่ว (หมู่ที่ 3 ตำบลเสม็ด)  ชุมชนที่ 14 ชุมชนบ้านเสม็ดใน (หมู่ที่ 4 ตำบลเสม็ด)  ชุมชนที่ 15 ชุมชนบ้านหัวโพรง (หมู่ที่ 5 ตำบลเสม็ด)  ชุมชนที่ 16 ชุมชนบ้านเสม็ดนอก (หมู่ที่ 6 ตำบลเสม็ด)  ชุมชนที่ 17 ชุมชนบ้านเนินมะกอก (หมู่ที่ 7 ตำบลเสม็ด)  ชุมชนที่ 18 ชุมชนบ้านรักษ์เนินมะกอก (หมู่ที่ 8 ตำบลเสม็ด) ตำบลห้วยกะปิ ชุมชนที่ 19 ชุมชนบ้านชากพุดซาร่วมใจ (หมู่ที่ 4 ตำบลห้วยกะปิ)  ชุมชนที่ 20 ชุมชนบ้านการุณย์ (หมู่ที่ 5 ตำบลห้วยกะปิ)
สถานที่สำคัญ

สถานที่สำคัญในเขตเทศบาลเมืองอ่างศิลา เช่น
ชายหาดอ่างศิลาและสะพานปลาอ่างศิลา จะมีสินค้าท้องถิ่นและอาหารทะเลจำหน่าย โดยมีสินค้าที่สำคัญคือ ครกหินและการแกะสลักหินเป็นรูปต่างๆ และสะพานปลาอ่างศิลาซึ่งเดิมเรียกว่าสะพานหิน สร้างขึ้นในสมัยรัชกาลที่ 4 ใช้เป็นท่าเทียบเรือประมงขององค์การสะพานปลา ในเวลาเช้ามืดจะมีเรือประมงมาเทียบท่าที่สะพานปลาเพื่อขึ้นอาหารทะเลและจำหน่ายที่บริเวณสะพานปลาและส่งไปจำหน่ายทั่วไปตั้งอยู่ในหมู่ที่ 4 ตำบลอ่างศิลา
ศาลเจ้าหน่าจาซาไท้จื้อ สร้างขึ้นเมื่อเดือนมีนาคม พ.ศ. 2534 โดยอาจารย์สมชาย เฉยศิริ เดิมสร้างเป็นศาลเจ้าขนาดเล็กบนเนื้อที่ 200 ตารางวา ต่อมาศิษยานุศิษย์ พ่อค้า และประชาชนที่เคารพเลื่อมใส ร่วมบริจาคทุนสร้างศาลเจ้าหลังใหม่ขึ้น เมื่อวันอาทิตย์ที่ 18 กรกฎาคม พ.ศ. 2538 โดยอาจารย์สมชาย เฉยศิริ เป็นผู้ประกอบพิธีวางศิลาฤกษ์ โดยมีวัตถุประสงค์สร้างขึ้นเพื่อเฉลิมพระเกียรติครบรอบ 72 พรรษาของพระบาทสมเด็จพระเจ้าอยู่หัว ใช้ระยะเวลาก่อสร้างกว่า 4 ปี บนเนื้อที่ 4 ไร่ และเมื่อวันที่ 11 มกราคม พ.ศ. 2541 สมเด็จพระสังฆราชฯ เสด็จมาเป็นประธานพิธีเททองหล่อพระพุทธ 7 องค์ และประทานนามศาลเจ้าแห่งนี้ว่า วิหารเทพสถิตพระกิติเฉลิม โดยมีการขยายอาคารและเนื้อที่ประกอบด้วยอาคารหลัก จำนวน 3 หลัง และหอฟ้าดิน จำนวน 1 หลัง
วังไชยา

| วังไชยา |
| --- | --- |
th
ที่มา: พระเจ้าบรมวงศ์เธอ กรมหมื่นไชยาศรีสุริโยภาส
ข้อมูลทั่วไป
สถานะ: เปลี่ยนสภาพ
ประเภท: วัง
ที่ตั้ง: แขวงสี่แยกมหานาค เขตดุสิต
เมือง:  กรุงเทพมหานคร
ประเทศ:  ไทย
พิกัด:  13°45′37″N 100°30′51″E﻿ / ﻿13.76028°N 100.51417°E﻿ / 13.76028; 100.51417
เริ่มสร้าง: ไม่ปรากฏ
เจ้าของ: กรมการปกครอง
ปัจจุบันเป็นที่ตั้งของกรมการปกครอง
วังไชยา เป็นวังที่ประทับของพระเจ้าบรมวงศ์เธอ กรมหมื่นไชยาศรีสุริโยภาส ตั้งอยู่ริมถนนลูกหลวงตอนต่อถนนนครสวรรค์ฝั่งใต้
ประวัติ

พระบาทสมเด็จพระจุลจอมเกล้าเจ้าอยู่หัวได้สร้างวังพระราชทานกรมหมื่นไชยาศรีสุริโยภาส ที่ริมถนนลูกหลวง ตอนต่อถนนนครสวรรค์ฝั่งใต้ และได้ประทับวังนี้ตลอดพระชนมายุ
ตำบลร่องคำ

| ตำบลร่องคำ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rong Kham
ประเทศ: ไทย
จังหวัด: กาฬสินธุ์
อำเภอ: ร่องคำ
พื้นที่
 • ทั้งหมด: 21.27 ตร.กม. (8.21 ตร.ไมล์)
ประชากร (ปี 2565)
 • ทั้งหมด: 6,028 คน
 • ความหนาแน่น: 283.40 คน/ตร.กม. (734.0 คน/ตร.ไมล์)
รหัสไปรษณีย์ : 46210
รหัสภูมิศาสตร์: 460401
 ส่วนหนึ่งของสารานุกรมประเทศไทย
| เทศบาลตำบลร่องคำ |
| --- | --- |
เทศบาลตำบล
ทต.ร่องคำที่ตั้งสำนักงานเทศบาลตำบลร่องคำ
พิกัด: 16°16′15.3″N 103°44′50.3″E﻿ / ﻿16.270917°N 103.747306°E﻿ / 16.270917; 103.747306
ประเทศ:  ไทย
จังหวัด: กาฬสินธุ์
อำเภอ: ร่องคำ
พื้นที่
 • ทั้งหมด: 21.27 ตร.กม. (8.21 ตร.ไมล์)
ประชากร (ปี 2565)
 • ทั้งหมด: 6,028 คน
 • ความหนาแน่น: 283.40 คน/ตร.กม. (734.0 คน/ตร.ไมล์)
รหัส อปท.: 05460401
ที่อยู่ สำนักงาน: เลขที่ 222 หมู่ 2 ตำบลร่องคำ อำเภอร่องคำ จังหวัดกาฬสินธุ์ 46210
เว็บไซต์: www.rongkham.go.th
 ส่วนหนึ่งของสารานุกรมประเทศไทย
ร่องคำ เป็นตำบลในอำเภอร่องคำ จังหวัดกาฬสินธุ์ เดิมเป็นหมู่บ้านอยู่ในพื้นที่ตำบลโพนงาม อำเภอกมลาไสย จังหวัดกาฬสินธุ์ ย้ายมาขึ้นกับตำบลสามัคคีในปี พ.ศ. 2500 และแยกตั้งเป็นตำบลร่องคำในปี พ.ศ. 2513 ปัจจุบันเป็นพื้นที่ศูนย์กลางและศูนย์ราชการของอำเภอร่องคำ
ที่ตั้งและอาณาเขต

ตำบลร่องคำมีอาณาเขตติดต่อกับอำเภอและจังหวัดใกล้เคียงดังนี้
ทิศเหนือ ติดต่อกับตำบลสามัคคี อำเภอร่องคำ จังหวัดกาฬสินธุ์
ทิศตะวันออก ติดต่อกับตำบลขามเปี้ย และตำบลหนองตาไก้ อำเภอโพธิ์ชัย จังหวัดร้อยเอ็ด
ทิศตะวันตก ติดต่อกับตำบลเหล่าอ้อย อำเภอร่องคำ จังหวัดกาฬสินธุ์
ทิศใต้ ติดต่อกับตำบลหนองตาไก้ อำเภอโพธิ์ชัย จังหวัดร้อยเอ็ด
ประวัติ

ร่องคำเดิมเป็นหมู่บ้านอยู่ในพื้นที่ตำบลโพนงาม อำเภอกมลาไสย จังหวัดกาฬสินธุ์ เนื่องจากพื้นที่ตำบลโพนงามมีพื้นที่กว้างขวางยากต่อการดูแล ในวันที่ 17 ธันวาคม พ.ศ. 2500 จึงแยกพื้นที่หมู่ 3–5, 11–12, 14–18, 22 (ในขณะนั้น) ของตำบลโพนงาม จัดตั้งขึ้นเป็น ตำบลสามัคคี หมู่บ้านร่องคำจึงย้ายมาขึ้นกับพื้นที่ตำบลสามัคคี และได้มีการจัดตั้งสุขาภิบาลร่องคำเมื่อวันที่ 7 กรกฎาคม พ.ศ. 2509 ในพื้นที่หมู่บ้านกุดลิง และหมู่บ้านร่องคำ ของตำบลสามัคคี
ต่อมาในวันที่ 25 สิงหาคม พ.ศ. 2513 ได้แยกพื้นที่หมู่ 1–3, 9–12, 16–18 (ในขณะนั้น) ของตำบลสามัคคี รวม 10 หมู่บ้าน จัดตั้งขึ้นเป็น "ตำบลร่องคำ" และในวันที่ 16 กุมภาพันธ์ พ.ศ. 2516 ได้แยกพื้นที่ตำบลสามัคคี และตำบลร่องคำ ของอำเภอกมลาไสย มาจัดตั้งเป็น กิ่งอำเภอร่องคำ โดยให้ตั้งที่ว่าการกิ่งที่บ้านกุดลิง ตำบลร่องคำ
ในวันที่ 28 สิงหาคม พ.ศ. 2527 ได้แยกพื้นที่หมู่ 6–12, 15 (ในขณะนั้น) ของตำบลร่องคำ รวม 8 หมู่บ้าน จัดตั้งขึ้นเป็น ตำบลเหล่าอ้อย ต่อมาได้ยกฐานะเป็น อำเภอร่องคำ ในวันที่ 3 พฤศจิกายน พ.ศ. 2536
เมื่อวันที่ 25 พฤษภาคม พ.ศ. 2542 ได้เปลี่ยนแปลงฐานะจากสุขาภิบาลร่องคำ เป็นเทศบาลตำบลร่องคำ ตามข้อบังคับของกฎหมาย จนถึงวันที่ 9 กรกฎาคม พ.ศ. 2547 กระทรวงมหาดไทยให้ยุบสภาตำบลร่องคำเข้ากับพื้นที่เทศบาลตำบลร่องคำ เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
หมู่บ้าน

ตำบลร่องคำแบ่งเขตการปกครองออกเป็น 13 หมู่บ้าน ดังนี้
หมู่ที่ 1 บ้านกุดลิง
หมู่ที่ 2 บ้านกุดลิง
หมู่ที่ 3 บ้านร่องคำ
หมู่ที่ 4 บ้านกกมะค่า
หมู่ที่ 5 บ้านสองห้อง
หมู่ที่ 6 บ้านกกมะค่า
หมู่ที่ 7 บ้านกุดลิง
หมู่ที่ 8 บ้านกุดลิง
หมู่ที่ 9 บ้านร่องคำ
หมู่ที่ 10 บ้านกุดลิง
หมู่ที่ 11 บ้านสองห้อง
หมู่ที่ 12 บ้านกุดลิง
หมู่ที่ 13 บ้านศรีเมืองพัฒนา
ตำบลบัลลังก์

| ตำบลบัลลังก์ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Banlang
ตำบลบัลลังก์ที่ตั้งในจังหวัดนครราชสีมา
พิกัด: 15°13′31.8″N 101°54′40.3″E﻿ / ﻿15.225500°N 101.911194°E﻿ / 15.225500; 101.911194
ประเทศ: ไทย
จังหวัด: นครราชสีมา
อำเภอ: โนนไทย
พื้นที่
 • ทั้งหมด: 85.346 ตร.กม. (32.952 ตร.ไมล์)
ประชากร (2557)
 • ทั้งหมด: 7,979 คน
 • ความหนาแน่น: 93.49 คน/ตร.กม. (242.1 คน/ตร.ไมล์)
รหัสไปรษณีย์ : 30220
รหัสภูมิศาสตร์: 300907
 ส่วนหนึ่งของสารานุกรมประเทศไทย
| เทศบาลตำบลบัลลังก์ |
| --- | --- |
เทศบาลตำบล
พิกัด: 15°13′31.8″N 101°54′40.3″E﻿ / ﻿15.225500°N 101.911194°E﻿ / 15.225500; 101.911194
ประเทศ:  ไทย
จังหวัด: นครราชสีมา
อำเภอ: โนนไทย
การปกครอง
 • นายกเทศมนตรี: ฐนนท์ธรณ์ กวีกิจรัตนา
รหัส อปท.: 05300903
ที่อยู่ สำนักงาน: สำนักงานเทศบาลตำบลบัลลังก์ อ.โนนไทย จ.นครราชสีมา 30220
โทรศัพท์: 044-761-815
เว็บไซต์: www.bunlung.go.th
 ส่วนหนึ่งของสารานุกรมประเทศไทย
บัลลังก์ เป็นตำบลหนึ่งในอำเภอโนนไทย จังหวัดนครราชสีมา องค์กรปกครองส่วนท้องถิ่นในพื้นที่ คือ เทศบาลตำบลบัลลังก์ ครอบคลุมพื้นที่ตำบลบัลลังก์ทั้งตำบล
ประวัติ

ตำบลบัลลังก์ เป็นตำบลเก่าแก่ตำบลหนึ่งของอำเภอโนนไทย ก่อตั้งเมื่อประมาณ 164 ปี โดยชาวบ้านอพยพมาจากหลายพื้นที่ในจังหวัดนครราชสีมา ใช้ภาษาพื้นเมืองไทยโคราช
ในอดีตตั้งแต่สมัยโบราณมีกองทัพจากประเทศลาวยกผ่านมาแล้วมาพักกองทัพอยู่บริเวณบ้านคูเมืองในปัจจุบัน แล้วทหารได้ทำคันคูล้อมรอบกองทัพจากทหารของอีกฝ่ายหนึ่ง ทหารอีกส่วนได้พากันไปสร้างแท่นบัลลังก์เพื่อรอรับแม่ทัพโดยใช้หินศิลาแลง ปัจจุบันยังมีซากปรักเหลืออยู่ที่บ้านบัลลังก์ ต่อมามีการเลือกตั้งกำนันและผู้ที่ได้รับเลือก (นายมั่ง) อาศัยอยู่ที่บ้านบัลลังก์ จึงตั้งชื่อตำบลว่า ตำบลบัลลังก์ สืบต่อมาจนถึงปัจจุบัน
วันที่ 18 กรกฎาคม 2551 ได้ยกฐานะจากองค์การบริหารส่วนตำบลมาเป็นเทศบาลตำบลบัลลังก์
วันที่ 9 มีนาคม 2552 สำนักงานเดิมตั้งอยู่ที่บริเวณบ้านสระตะเฆ่ หมู่ที่ 8 และได้ย้ายสำนักงานใหม่มาตั้งอยู่ที่บริเวณบ้านกุดเวียน หมู่ที่ 4  เนื่องจากอยู่ติดถนนลาดยาง การคมนาคมสัญจรสะดวกสบาย และติดอ่างเก็บน้ำลำเชียงไกร วิวทิวทัศน์สวยงาม
ที่ตั้งและอาณาเขต

ตำบลบัลลังก์อยู่ห่างจากที่ว่าการอำเภอโนนไทยเป็นระยะทางประมาณ 17 กิโลเมตร ทางทิศตะวันตกเฉียงเหนือ และอยู่ห่างจากตัวเมืองนครราชสีมาเป็นระยะทางประมาณ 40 กิโลเมตร ทางทิศตะวันออกเฉียงใต้ มีอาณาเขตติดต่อกับตำบลข้างเคียง ดังนี้
ทิศเหนือ ติดต่อกับ ตำบลสระพระ อำเภอพระทองคำ จังหวัดนครราชสีมา
ทิศตะวันออก ติดต่อกับ ตำบลพังเทียม อำเภอพระทองคำ จังหวัดนครราชสีมา
ทิศใต้ ติดต่อกับ ตำบลบ้านวัง อำเภอโนนไทย จังหวัดนครราชสีมา
ทิศตะวันตก ติดต่อกับ ตำบลด่านนอก ตำบลหนองบัวตะเกียด ตำบลหนองบัวละคร และตำบลโนนเมืองพัฒนา อำเภอด่านขุนทด จังหวัดนครราชสีมา
หมู่บ้าน

ตำบลบัลลังก์แบ่งเขตการปกครองออกเป็น 19 หมู่บ้าน ดังนี้
หมู่ที่ 1 บ้านโนนเจดีย์
หมู่ที่ 2 บ้านหนองแวง
หมู่ที่ 3 บ้านคูเมือง
หมู่ที่ 4 บ้านกุดเวียน
หมู่ที่ 5 บ้านน้อย
หมู่ที่ 6 บ้านกระดาน
หมู่ที่ 7 บ้านดอนยาว
หมู่ที่ 8 บ้านสระตะเฆ่
หมู่ที่ 9 บ้านหนองแจง
หมู่ที่ 10 บ้านโพธิ์ตาสี
หมู่ที่ 11 บ้านบัลลังก์
หมู่ที่ 12 บ้านเมืองเก่า
หมู่ที่ 13 บ้านโกรกหอย
หมู่ที่ 14 บ้านสระขุด
หมู่ที่ 15 บ้านสระตะเฆ่หิน
หมู่ที่ 16 บ้านโนนทองพัฒนา
หมู่ที่ 17 บ้านทำนบพัฒนา
หมู่ที่ 18 บ้านคูเมืองใหม่
หมู่ที่ 19 บ้านโนนเจดีย์พัฒนา
ประชากร

จำนวนประชากร ณ มีนาคม 2557 จำนวนทั้งสิ้น 7,979 คน เป็นชาย 3,939 คน เป็นหญิง 4,040 คน
แหล่งข้อมูลอื่น

เว็บไซต์เทศบาลตำบลบัลลังก์
ถนนอัษฎางค์

ถนนอัษฎางค์ ด้านตัดกับถนนเจริญกรุง บริเวณสะพานมอญ
ถนนอัษฎางค์ (อักษรโรมัน: Thanon Atsadang) ถนนสายหนึ่งในพื้นที่เกาะรัตนโกสินทร์ เขตพระนคร กรุงเทพมหานคร เป็นถนนที่พระบาทสมเด็จพระจุลจอมเกล้าเจ้าอยู่หัวทรงโปรดเกล้าฯ ให้ตัดขึ้นในแบบตะวันตก หลังจากเสด็จประพาสชวา โดยทรงให้สร้างถนนริมกำแพงรอบพระนครใหม่ ซึ่งแต่เดิมเป็นทางเดินเล็ก ๆ ในรัชสมัยพระบาทสมเด็จพระจอมเกล้าเจ้าอยู่หัว เมื่อแล้วเสร็จจึงพระราชทานนามว่า "ถนนอัษฎางค์"  เพื่อเป็นการเฉลิมพระเกียรติของ สมเด็จพระอนุชาธิราช เจ้าฟ้าอัษฎางค์เดชาวุธ กรมหลวงนครราชสีมา พระราชโอรสในพระบาทสมเด็จพระจุลจอมเกล้าเจ้าอยู่หัว กับสมเด็จพระศรีพัชรินทราบรมราชินีนาถ พระบรมราชชนนีพันปีหลวง
ถนนอัษฎางค์ เป็นถนนที่เชื่อมระหว่างถนนราชดำเนินใน ด้านสนามหลวง กับถนนจักรเพชร ด้านปากคลองตลาด โดยขนานไปกับคลองรอบกรุง หรือคลองหลอดวัดราชบพิธ และถนนราชินี ที่อยู่ฝั่งตรงกันข้าม ผ่านสถานที่สำคัญหลายแห่ง เช่นกระทรวงมหาดไทย, กระทรวงกลาโหม, สุสานหลวงวัดราชบพิธ, วัดบุรณศิริมาตยาราม เป็นต้น
นอกจากนี้แล้ว อาคารบ้านเรือนตลอดจนห้องแถวริมถนนอัษฎางค์ มีความสวยงามและควรค่าแก่การอนุรักษ์ ได้รับการขึ้นทะเบียนเป็นโบราณสถาน โดยเป็นสถาปัตยกรรมแบบจีน-โปรตุเกส
แหล่งข้อมูลอื่น

แผนที่และภาพถ่ายทางอากาศของ ถนนอัษฎางค์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′59″N 100°29′46″E﻿ / ﻿13.749692°N 100.496223°E﻿ / 13.749692; 100.496223
เทศบาลตำบลเขาขวาง

| เทศบาลตำบลเขาขวาง |
| --- | --- |
เทศบาลตำบล
วัดเขาช่องพราน ที่เล่าสืบต่อกันมาว่าพระรามัญญาธิบดีที่ 2 อดีตเจ้าอาวาสวัดคงคาราม เป็นผู้พบเขาช่องพรานและถ้ำในบริเวณนี้หลายแห่ง เห็นเป็นทำเลดีจึงได้ชักชวนชาวมอญมาตั้งรกรากทำมาหากินในท้องถิ่นนี้ และสร้างวัดขึ้นติดกับเขาทางด้านใต้
ทต.เขาขวาง
พิกัด: 13°42′57.1″N 99°46′17.4″E﻿ / ﻿13.715861°N 99.771500°E﻿ / 13.715861; 99.771500
ประเทศ:  ไทย
จังหวัด: ราชบุรี
อำเภอ: โพธาราม
จัดตั้ง:  •  29 ตุลาคม 2536 (สุขาภิบาลเขาขวาง)  •  25 พฤษภาคม 2542 (ทต.เขาขวาง)
พื้นที่
 • ทั้งหมด: 21.47 ตร.กม. (8.29 ตร.ไมล์)
ประชากร (2566)
 • ทั้งหมด: 7,271 คน
 • ความหนาแน่น: 338.66 คน/ตร.กม. (877.1 คน/ตร.ไมล์)
รหัส อปท.: 05700703
ที่อยู่ สำนักงาน: หมู่ 2 ถนนเขางู - เบิกไพร ตำบลเตาปูน อำเภอโพธาราม จังหวัดราชบุรี 70120
เว็บไซต์: www.khaokwang.go.th
 ส่วนหนึ่งของสารานุกรมประเทศไทย
เขาขวาง เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 5 ตำบลชำแระ บางส่วนของหมู่ 1–2 ตำบลเตาปูน ตำบลนางแก้วทั้งตำบล และบางส่วนของหมู่ 6 ตำบลเขาชะงุ้ม ในอำเภอโพธาราม จังหวัดราชบุรี เดิมมีฐานะเป็นสุขาภิบาลเขาขวางที่จัดตั้งขึ้นใน พ.ศ. 2536 ได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2566 เขตเทศบาลมีประชากรทั้งหมด 7,271 คน
ในปี พ.ศ. 2546 กระทรวงมหาดไทยได้พิจารณาให้องค์การบริหารส่วนตำบลนางแก้วที่มีประชากรเพียง 1,484 คน และ 431 ครัวเรือน ซึ่งเป็นพื้นที่หมู่ 1 รวมถึงบางส่วนของหมู่ที่ 3, 7–9 จึงให้รวมพื้นที่เข้ากับเทศบาลตำบลเขาขวางในปี พ.ศ. 2547 เนื่องจากไม่ผ่านเงื่อนไขในการเป็นองค์การบริหารส่วนตำบลทั้งด้านพื้นที่และประชากร จึงทำให้เขตเทศบาลครอบคลุมพื้นที่ตำบลนางแก้วทั้งหมด
พื้นที่เทศบาลตำบลอยู่บริเวณทิศตะวันตกของอำเภอโพธาราม อยู่ห่างจากที่ว่าการอำเภอโพธารามประมาณ 12.8 กิโลเมตร อยู่ห่างจากศาลากลางจังหวัดราชบุรีประมาณ 26.4 กิโลเมตร อยู่ห่างจากกรุงเทพมหานครประมาณ 92.1 กิโลเมตรตามทางรถยนต์ มีพื้นที่รับผิดชอบทั้งหมด 21.47 ตารางกิโลเมตรหรือคิดเป็น 13,418.75 ไร่ เขตเทศบาลเป็นที่ตั้งของสถานที่ท่องเที่ยวสำคัญ ได้แก่ วัดเขาช่องพราน เขตห้ามล่าสัตว์ป่าถ้ำค้างคาวและเขาช่องพราน ซึ่งเป็นแหล่งชมค้างคาวร้อยล้าน และวัดถ้ำน้ำ
เทศบาลเมืองแจระแม

| เทศบาลเมืองแจระแม |
| --- | --- |
เทศบาลเมือง
   ตรา
ประเทศ:  ไทย
จังหวัด: อุบลราชธานี
อำเภอ: เมืองอุบลราชธานี
จัดตั้ง:  • พ.ศ. 2539 (องค์การบริหารส่วนตำบล)  • พ.ศ. 2555 (เทศบาลเมือง)
การปกครอง
 • นายกเทศมนตรี: กัลยา ลักษณะงาม
พื้นที่
 • ทั้งหมด: 50.00 ตร.กม. (19.31 ตร.ไมล์)
ประชากร (2557)
 • ทั้งหมด: 11,291 คน
 • ความหนาแน่น: 225.82 คน/ตร.กม. (584.9 คน/ตร.ไมล์)
รหัส อปท.: 04340107
ทางหลวง:  
ที่อยู่ สำนักงาน: เลขที่ 3 สำนักงานเทศบาลเมืองแจระแม ถนนแจ้งสนิท ตำบลแจระแม อำเภอเมือง จังหวัดอุบลราชธานี 34000
โทรศัพท์: 045-841624
โทรสาร: 045-841624
เว็บไซต์: www.jaeramair.go.th
 ส่วนหนึ่งของสารานุกรมประเทศไทย
แจระแม เป็นเทศบาลเมืองแห่งหนึ่งตั้งอยู่ในอำเภอเมืองอุบลราชธานี จังหวัดอุบลราชธานี ครอบคลุมพื้นที่ส่วนใหญ่ของตำบลแจระแม ตั้งอยู่ห่างจากที่ว่าการอำเภอหรือศาลากลางจังหวัด ประมาณ 10 กิโลเมตร มีเขตรับผิดชอบ 10 หมู่บ้าน มีพื้นที่ 50 ตารางกิโลเมตร มีสภาพเป็นชุมชนตามชานเมืองใหญ่ ประชากรส่วนใหญ่เข้าไปรับจ้างในตัวเมืองอุบลราชธานี เมื่อวันที่ 5 กันยายน พ.ศ. 2555 กระทรวงมหาดไทย ได้มีประกาศจัดตั้งเทศบาลเมืองแจระแม โดยยกฐานะจากองค์การบริหารส่วนตำบลแจระแม ให้มีขอบเขตพื้นที่การบริหารครอบคลุมพื้นที่ตำบลแจระแมทั้งหมดที่อยู่นอกเหนือเขตปกครองของเทศบาลตำบลอุบล เนื่องจากพื้นที่เทศบาลเมืองแจระแม มีประชากรมากกว่า 10,000 คน มีอัตรารายได้เพียงพอ และเป็นที่ตั้งของศูนย์ราชการจังหวัด
ประวัติ

ชุมชนแจระแมเป็นชุมชนที่ผลิตเกลือสินเธาว์ในสมัยโบราณ โดยใช้ดินเค็มจากลำห้วย ซึ่งใช้เป็นที่สัญจรผ่านไปมาของคนทั่วไป เมื่อนำดินเค็มใส่รางแล้วนำน้ำมาเทแล้วกวนจนน้ำละลายเกลือจากดิน เมื่อผู้คนสัญจรผ่านไปมาจึงเรียกให้คนมาชิมรสเกลือ เป็นภาษาอีสานว่า "แจะทำแม้" ขณะที่สมเด็จพระมหาวีรวงศ์ (อ้วน ติสฺโส) ให้ความเห็นว่า เดิมคงเป็นภาษาส่วยว่า "จะแม" แปลว่า อีเห็น ดังนั้นชื่อ ห้วยแจะระแม จึงแปลว่า "ห้วยอีเห็น" ต่อมาจึงเพี้ยนเป็น "แจระแม" และเรียกห้วยนี้ว่า ห้วยแจระแม มาจนถึงปัจจุบัน
ชุมชนแจระแมได้รับการยกฐานะเป็น "องค์การบริหารส่วนตำบลแจระแม" เมื่อวันที่ 28 เมษายน พ.ศ. 2539 ตามประกาศกระทรวงมหาดไทย ลงวันที่ 19 มกราคม พ.ศ. 2539 ซึ่งประกาศในราชกิจจานุเบกษา ฉบับทั่วไป เล่มที่ 113 ตอนที่ 96 ลงวันที่ 30 มกราคม พ.ศ. 2539 ต่อมาองค์การบริหารส่วนตำบลแจระแมได้รับการจัดตั้งเป็นเทศบาลเมืองเมื่อ 5 กันยายน พ.ศ. 2555
อาณาเขต

ทิศเหนือ ติดกับตำบลขามใหญ่ อำเภอเมืองอุบลราชธานี
ทิศใต้ ติดกับตำบลคำน้ำแซบ และตำบลหนองกินเพล อำเภอวารินชำราบ
ทิศตะวันออก ติดกับเทศบาลตำบลอุบล เทศบาลนครอุบลราชธานี
ทิศตะวันตก ติดกับตำบลหนองขอน และตำบลหนองบ่อ อำเภอเมืองอุบลราชธานี
สถานที่สำคัญ

ศาลากลางจังหวัดอุบลราชธานี
แหล่งข้อมูลอื่น

เทศบาลเมืองแจระแม
| ด ค กเทศบาลเมืองในประเทศไทย |
| --- | --- |
ภาคเหนือ:  เขลางค์นคร  ดอกคำใต้  ต้นเปา  น่าน  พะเยา  พิชัย  แพร่  ลำพูน  เมืองแกนพัฒนา  แม่โจ้  แม่ฮ่องสอน  แม่เหียะ  ล้อมแรด  อุตรดิตถ์ 
ภาคตะวันออกเฉียงเหนือ:  กระนวน  กันทรลักษ์  กาฬสินธุ์  กุฉินารายณ์  แจระแม  ชัยภูมิ  ชุมแพ  ชุมเห็ด  เดชอุดม  ท่าบ่อ  นครพนม  นางรอง  โนนสูง-น้ำคำ  บัวใหญ่  บ้านดุง  บ้านทุ่ม  บ้านไผ่  บึงกาฬ  บุรีรัมย์  ปากช่อง  พิบูลมังสาหาร  มหาสารคาม  มุกดาหาร  เมืองปัก  เมืองพล  ยโสธร  ร้อยเอ็ด  เลย  วังสะพุง  วารินชำราบ  ศรีสะเกษ  ศิลา  สีคิ้ว  สุรินทร์  หนองคาย  หนองบัวลำภู  หนองสำโรง  อำนาจเจริญ 
ภาคกลาง:  กระทุ่มแบน  กระทุ่มล้ม  กำแพงเพชร  แก่งคอย  เขาสามยอด  คลองมะเดื่อ  คลองหลวง  คูคต  ชัยนาท  ชุมแสง  ตะพานหิน  ตาคลี  ทับกวาง  ท่าโขลง  ไทรม้า  นครนายก  นครปฐม  บางกรวย  บางกร่าง  บางกะดี  บางแก้ว  บางบัวทอง  บางคูรัด  บางคูวัด  บางมูลนาก  บางแม่นาง  บางระจัน  บางรักพัฒนา  บางศรีเมือง  บ้านกรด  บ้านหมี่  บึงยี่โถ  ปทุมธานี  ปากน้ำสมุทรปราการ  ปางมะค่า  ปู่เจ้าสมิงพราย  ผักไห่  พระประแดง  พระพุทธบาท  พิจิตร  พิมลราช  เพชรบูรณ์  แพรกษา  แพรกษาใหม่  ไร่ขิง  ลพบุรี  ลัดหลวง  ลาดสวาย  ลำตาเสา  ลำสามแก้ว  วิเชียรบุรี  ศรีสัชนาลัย  สนั่นรักษ์  สมุทรสงคราม  สระบุรี  สวรรคโลก  สองพี่น้อง  สามควายเผือก  สามพราน  สิงห์บุรี  สุโขทัยธานี  สุพรรณบุรี  เสนา  หนองปลิง  ใหม่บางบัวทอง  หล่มสัก  อโยธยา  อรัญญิก  อ่างทอง  อุทัยธานี 
ภาคตะวันออก:  ขลุง  จันทนิมิต  จันทบุรี  ฉะเชิงเทรา  ชลบุรี  ตราด  ท่าช้าง  ท่าใหม่  บ้านฉาง  บ้านบึง  บ้านสวน  ปรกฟ้า  ปราจีนบุรี  พนัสนิคม  พระตะบอง  มาบตาพุด  วังน้ำเย็น  ศรีราชา  สระแก้ว  สัตหีบ  แสนสุข  หนองกี่  หนองปรือ  อรัญญประเทศ  อ่างศิลา 
ภาคตะวันตก:  กาญจนบุรี  จอมพล  ชะอำ  ตาก  ท่าเรือพระแท่น  ท่าผา  บ้านโป่ง  ประจวบคีรีขันธ์  ปากแพรก  เพชรบุรี  โพธาราม  ราชบุรี  หัวหิน 
ภาคใต้:  กระบี่  กะทู้  กันตัง  กำแพงเพชร  เขารูปช้าง  คลองแห  ควนลัง  คอหงส์  ชุมพร  ดอนสัก  ตะกั่วป่า  ตะลุบัน  ตากใบ  ท่าข้าม  ทุ่งตำเสา  ทุ่งสง  นราธิวาส  นาสาร  บางริ้น  บ้านพรุ  เบตง  ปัตตานี  ปากพนัง  ปากพูน  ปาดังเบซาร์  ป่าตอง  พังงา  พัทลุง  ม่วงงาม  ระนอง  สตูล  สะเดา  สะเตงนอก  สิงหนคร  สุไหงโก-ลก  หลังสวน 
รายชื่อเรียงตามจำนวนประชากร
โรงเรียนเมืองพัทยา 2 (เจริญราษฎร์อุทิศ)

| โรงเรียนเมืองพัทยา ๒ (เจริญราษฎร์อุทิศ) Pattaya City 2 (Charoenrat Utid) School |
| --- | --- |

ที่ตั้ง
เลขที่ 5 หมู่ 2 ถนนสุขุมวิท ตำบลนาเกลือ อำเภอบางละมุง จังหวัดชลบุรี  20150   โทรศัพท์ 038 451 2083  โทรสาร 038 451 2083
พิกัด: 12°58′41″N 100°54′49″E﻿ / ﻿12.9780821°N 100.9136094°E﻿ / 12.9780821; 100.9136094
ข้อมูล
ชื่ออื่น: ม.พ.ย.๒  
ประเภท: โรงเรียนรัฐบาล 
สถาปนา: 17 พฤษภาคม พ.ศ. 2466
ผู้ก่อตั้ง: หลวงสวรรค์ประสาสน์
เขตการศึกษา: สำนักงานเขตพื้นที่การศึกษาชลบุรีเขต12 
หน่วยงานกำกับ: เมืองพัทยา กรมส่งเสริมการปกครองท้องถิ่น กระทรวงมหาดไทย
ผู้อำนวยการ:  นายทนุพงษ์ ศรีเเสนยงค์ 
ระดับชั้น: อ.1 - ม.3
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน  ภาษาไทย  ภาษาอังกฤษ
สี: เหลือง - แดง
เพลง: มาร์ช โรงเรียนเมืองพัทยา 2 (เจริญราษฎร์อุทิศ)
เว็บไซต์: www.pattayacity2school.ac.th
โรงเรียนเมืองพัทยา 2 (เจริญราษฎร์อุทิศ) เป็นโรงเรียนที่ตั้งติดอยู่วัดช่องลมนาเกลือ เมืองพัทยา ตำบลนาเกลือ อำเภอบางละมุง จังหวัดชลบุรี สังกัดกรมส่งเสริมการปกครองส่วนท้องถิ่น กระทรวงมหาดไทย มีนักเรียนศึกษาอยู่ประมาณ 1,100 คน มีผู้บริหาร 1 คน ครู 67 คน นักการภารโรง 8 คน เปิดทำการเรียนการสอนในระดับชั้นอนุบาลศึกษาถึงมัธยมศึกษา แบบสหศึกษา